Olen Helena Penttilä. On ilo olla kanssasi -
Jumalan muuttumattoman ja horjumattoman Sanan kanssa.
Haluan lukea Jeremian kirjan luvusta 23, -
jakeet 23-24.
"Herra sanoo: Olenko minä Jumala vain läheltä, -
enkö ole Jumala myös kaukaa?
Voisiko joku piiloutua sellaiseen paikkaan, -
etten minä häntä näkisi? sanoo Herra.
Enkö minä täytä taivasta ja maata? sanoo Herra."
Jeremia profeettana katselee ihmistä, -
ihmisen olemusta, ihmisen maailmaa, -
mutta hän katselee sitä Jumalan profeetallisen näyn alla.
On hätkähdyttävää, -
kun lukee näitä sanoja, niin ymmärtää, -
että kukaan ihminen ei ole salassa Jumalan kasvoilta.
Tässä sanottiin, ettei ole paikkaa, mitä Jumala ei näkisi.
Toisaalta on myös valtava lohdutus siinä, että Hän sanoo, -
että Jumala on Jumala läheltä -
ja Jumala on Jumala kaukaa.
Se aivan kuin puhuu meille sen todellisuuden, -
että koko meidän elämämme, takanamme olevat vuodet -
ja ne kenties vielä edessä olevat vuodet -
eivät ole Jumalalta salassa.
Jumala haluaa osoittaa jotakin suurenmoista meille -
tässä pienessä hetkessä: -
Hän välittää, miltä sinusta tuntuu, mitä sinulle kuuluu.
Profeetta Jeremia kirjoittaa edelleen luvussa 29, -
jakeissa 11, 13-14: "sillä minä tunnen ajatukseni, -
joita minulla on teitä kohtaan, sanoo Herra.
Ne ovat rauhan eivätkä tuhon ajatuksia -
- minä annan teille tulevaisuuden ja toivon."
"Silloin te etsitte minua ja löydätte minut, -
kun etsitte minua kaikesta sydämestänne.
Minä annan teidän löytää itseni, sanoo Herra"
Jollakin tavoin nämä ajatukset Jumalan kirjan lehdiltä -
ovat tänään sydämelläni.
Oli elämäsi tilanne mikä hyvänsä, niin Jumala yltää siihen.
Evankeliumi on valtava ilosanoma -
Jumalan maailmasta ja Jumalan rakkaudesta.
Pienoisevankeliumi jo tuo sen meille niin ihanasti esille.
"Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, -
joka häneen uskoo, hukkuisi, vaan hänellä olisi iankaikkinen elämä."
Tämä on koko tämän pienen hetken ytimenä.
Jumala ilmestyy niin monin eri tavoin ja muodoin.
Meillä on erilaiset elämän kohtalot ja elämäntilanteet.
Kaikille meille on kuitenkin yhteistä, -
että jokainen ihminen kaipaa yhteyttä elävään Jumalaan.
Yhteyttä sellaiseen, mikä kestää, - missä on jotakin siitä, -
että elämäni ei ole vain muutama kymmenen vuotta tässä ajassa, -
vaan elämälläni on tarkoitus, kun ikuisuus aukaisee ovensa.
Markus aikanaan tallentaa -
nämä ihanat sanat -
tänne 10. lukuun, kohdan sokeasta Bartimeuksesta.
Mies itsessään on avuton edes etsimään apua itselleen, -
mutta hänen korvansa ovat kuulleet sitä, mitä ympärillä tapahtuu.
Kun menettää jonkun aistinsa, voi toinen aisti vahvistua.
Niinpä Bartimeuksenkin kuulo oli äärettömän tarkka.
Hän kuuli kulkevien ihmisten askeleet ja sanat.
Bartimeus eli aikakaudessa, jossa hän alkoi kuulla -
merkillisiä ihania sanoja, jotka alkoivat synnyttää toivoa -
hänen toivottomaan elämäänsä: olla sokea kerjäläinen.
Toiset menevät, toiset tulevat, mutta hän on tienposkessa -
kerjäämässä ihmisiltä, anomassa almuja saadakseen leipänsä -
ja sen mitä elämään tarvitsee.
Hän alkaa kuulla myös sanoja, mitä on tapahtunut.
Messias, Jeesus Nasaretilainen, on tullut. Hän parantaa.
Hän tekee valtavia ihmeitä jne.
Sitten tulee se yksi päivä Bartimeuksen elämässä.
Hän kuulee jälleen väkijoukon lähestyvän.
Hän erottaa tuon väkijoukon keskeltä jotakin.
Hänen korvansa kuulevat jotakin, mikä laskeutuu hänen sisimpäänsä.
Sinä hetkenä Jumalan taivas alkaa puhua Bartimeuksen elämään.
Vaikka Bartimeus on tienposkessa eikä voi kulkea toisten mukana, -
niin se paikka ei ole salattu elävältä Jumalalta.
Hänen koko sisäinen maailmansa alkaa täyttyä sillä janolla.
Kun Jeesus tulee paikalle, voimakas liikehdintä lisääntyy.
Ääni lisääntyy hänen korvissaan.
Hän huutaa: "Jeesus, Daavidin poika, armahda minua".
Hän huutaa uudelleen. Sitten ihmiset pyytävät häntä vaikenemaan.
Heillä oli varmasti oma syynsä. En sitä tänään kosketa.
Puhun jostakin, mikä on viime päivinä ollut sisimmässäni.
Se on tämä valtava Jumalan nälän, Jumalan Sanan kohtaaminen.
Minun on itse tarvinnut yhä uudelleen elämässäni huutaa: -
"Jeesus, Daavidin poika, armahda minua!"
Olen kokenut, ettei Jeesus koskaan ole kulkenut ohitse.
Ihmiset halusivat estää, -
ettei Bartimeuksen ääni olisi kuulunut.
Mutta Jumalan taivas valvoo.
Olipa elämäsi paikka mikä tahansa tänään, pienimmänkin parahduksen -
taivas kuulee. Jumala tulee lähelle.
Kun Jumala tulee lähelle, tapahtuu jotakin, -
mitä mikään eikä kukaan voi tässä maailmankaikkeudessa tehdä.
Sen voi tehdä vain elävä Jumala.
Jeesus kuulee tuon huudon ja sanoo: "Tuokaa hänet tänne."
Tässä on se viesti, jonka halusin kanssasi jakaa.
Sinulla on oikeus tulla Jumalan kasvojen eteen.
Kerran eräs ystäväni kertoi merkillisen tapauksen, -
joka oli tapahtunut eräässä pikajunassa, -
tuon junan eräässä vaunussa.
Konduktööri oli tullut taluttaen murrosikäistä tyttöä, -
pitänyt häntä kädestä kiinni.
Hän oli katsonut sopivan paikan ja sanonut tytölle lempeästi: -
"Istu tuohon. Siinä on sinulle vapaa paikka."
Tyttö istuutui -
erittäin hienosti puetun keski-ikäisen naisen viereen.
Tuo nuori ihminen oli levoton. Hän liikutti jalkojaan.
Hänen koko olemuksensa oli levoton.
Se alkoi häiritä tuota hienoa rouvaa.
Hän sanoo yhtäkkiä tiuskaisten: -
"Osaisit sinäkin olla edes pienen hetken paikoillasi!"
Hän moittii tyttöä.
Kuin silmänräpäyksessä tyttö hyppää ylös, itkee.
Samaan aikaan konduktööri tulee sieltä takaa.
Hän ottaa kiinni tuosta nuoresta tytöstä. Sitten tapahtuu jotakin.
Hän kääntyy hienon rouvan puoleen ja sanoo: -
"Hyvä ystävä, et tiedä, mitä tämän nuoren tytön elämässä on. -
Sain taivutella häntä kauan junaan lisätyssä viimeisessä vaunussa.
Siellä on tytön äiti arkussa.
Tyttö makasi arkun kannen päällä ja itki.
Vaunuun mentyäni sain kauan taivutella, -
että saisin tytön tulemaan tänne teidän joukkoonne.
Nyt kysyn, eikö hän sovi tänne?"
Hieno rouva painaa päänsä alas.
Vaunuosastossa on syvä hiljaisuus.
Toinen tekee viereensä tilaa ja sanoo: "Ole hyvä. Istu tähän."
Konduktööri hiljaa kauniisti istuttaa tytön -
siihen toiselle tyhjälle paikalle.
Hän laskee kätensä tytön itkusta vapisevalle olkapäälle ja sanoo: -
"Jeesus tulee auttamaan sinua. Et sinä sittenkään ole yksin."
Koko junavaunussa oli syvä hiljaisuus.
Ei kukaan enää välittänyt siitä, oliko tyttö levoton.
Oli jotakin, mikä puhutteli jokaista.
Ennen kuin konduktööri poistui vaunuosastosta, -
hän kääntyi vielä tuon rouvan puoleen ja sanoi: -
"Olisi hyvä teidänkin oppia tuntemaan ihmistä, -
sillä ette te tiedä, mitä itse kunkin elämän junan perävaunussa on."
Kun ajattelin Bartimeuksen elämän kohtaa, -
ei hänelle niin paljon ollut tilaa ihmisten keskellä.
Monet puhdistivat omaatuntoaan heittämällä almuja.
Mutta Bartimeuksen sisäisessä maailmassa oli ihminen, -
joka janosi ikuisuutta ja rakkautta ja elämän puhtautta.
Kun tulevat sanat 'Tuokaa hänet tänne', tapahtuu jotakin.
Se vaikuttaa niin valtavasti Bartimeuksen sisäiseen maailmaan.
Ennen kuin hän edes on Jeesuksen edessä, -
niin hän heittänyt jo sokean viittansa pois.
Hän tiesi astuvansa koko elämänsä, koko sokeutensa kanssa -
sen Jumalan kasvojen eteen, jolla on kaikki valta ja kaikki voima.
Se usko oli avautunut hänen sisimmässään.
Kenties monina pitkinä päivinä hän oli siellä kerjännyt -
ja aivan kuin poiminut niitä sanoja ihmisten huulilta, -
jotka puhuivat siitä, mitä tapahtui Jerusalemissa, Juudeassa -
ja Samariassa. Varmaan jo silloin: jos minä saisin Hänet nähdä...
Se julistaa meille, että Bartimeus ei siirtänyt elämänsä kysymyksiä -
seuraavaan päivään. Hän tiesi, että nyt Jeesus kulkee tästä.
Miten haluankaan julistaa sisäiseen maailmaasi tämän todellisuuden!
En tiedä, mitä elämäsi perävaunussa on, -
mitä elämän ristiaallokkoa olet kokenut.
Oletko menettänyt rakkaasi ja läheisesi?
Tuntuuko elämä olevan niin rikki ja hajalla, ettei kukaan välitä?
Tuntuu, että ihmiset kulkevat sinun ohitsesi.
Minulla on valtava viesti: evankeliumilla on -
ihana tulevaisuus ja toivo.
Jumala ei näet ole vain kaukaa Jumala.
Raamatun mukaan Hän on lähellä oleva Jumala.
Hän tulee niin lähelle, kuten Bartimeus sen koki, -
että hän heittää sen sokean viittansa.
Hän tiedostaa seisovansa ikuisuuden Jumalan edessä.
Mitä Hän sinulle vastaa? Mitä Hän vastasi Bartimeukselle?
Hän sanoi nuo valtavat sanat: -
"Mitä tahdot, että minä sinulle tekisin?"
Huomaatko, että Jumala antaa tilaa ihmisen sisimmän kaaokselle?
Niille asioille, mitä ihminen todellisuudessa janoaa.
Nyt kun Bartimeus seisoo vielä sokeana siinä, -
niin hän saa sanoa Jeesukselle elämänsä syvimmän tarpeen, -
että hän saisi näkönsä jälleen.
Minua vavahdutti eräs asia toisesta käännöksestä lukiessani.
Siinä sanottiin Bartimeuksen sanoneen: -
"Että saisin nähdä Sinut, Jeesus."
Mitä tapahtuu vaikka tässä hetkessä, -
kun sisäiseen maailmaasi tulee se valtava ulottuvuus ja rohkeus, -
että saat lähestyä Jeesusta ja olla Jeesuksen lähellä.
Mitä haluaisit sanoa Hänelle?
Uskon, että syvin täyteys ja kaipaus täyttyy silloin, -
kun ymmärrämme, että kaikkein tärkeintä ajassa on, -
että saamme kohdata Jeesuksen. Saamme nähdä Hänet.
Eikö ole valtavaa, että Jeesus sanoo täällä Bartimeukselle: -
"Sinun uskosi on sinut parantanut."
Siis se usko, jonka Jumalan Sana vaikutti hänen elämässään.
Sen Pyhä Henki herätti siellä Bartimeuksen sisimmässä.
Aivan samoin sinun elämässäsi on viime aikoina.
Olet tajunnut, että jotakin täytyy tapahtua.
Sydämeesi on vuosien saatossa pudonnut -
todistuksen ja Jumalan Sanan sanoja.
Ne ovat hiljaa alkaneet avartaa sisimmässäsi sitä todellisuutta, -
että tarvitset elämääsi Jeesuksen.
Tässä hetkessä koen, että Jumalan Sanan kanssa -
saan tulla suunnattoman lähelle, niin lähelle sydämesi portteja, -
että siinä näet, ettei sinua työnnetä pois.
Jumala synnyttää Pyhässä Hengessä uskon sinun sisimpääsi.
Uskolla on kohde. Se kohde on Jeesus Kristus.
Kun saat avata sydämesi maaston, -
saat kuulla tänään omaan sisimpääsi tämän valtavan rakkauden viestin: -
"Sinun uskosi on sinut parantanut."
Kun puhutaan sanasta 'parantunut', ei se merkitse ainoastaan sitä, -
että Bartimeus saa näkönsä.
Hän saa kokea sokeutensa keskeltä, -
että Jumala avaa hänen näkö- kenttänsä uudelleen näkemään.
Sillä on vielä syvempi vaikutus. Se menee Bartimeuksen sisimpään, -
jossa avautuu se todellisuus, että myös sielusi on parantunut.
Elämän viimeisten junavaunujen taakat nostetaan pois.
Sinulla on oikeus istua sille paikalle, -
joka ei ole ihmisen määrittämä, vaan Jumalan määrittämä.
Silloin näet, että Jumalan määritys on kaikkein kalleinta, arvokkainta.
Se on Jeesus Kristus, joka katsoo sinuun lempeästi -
läpi sinun kyyneltesi, läpi elämäsi kaikkien ikävyyksien.
Hiljaa tulevat ne sanat sydämeesi: "Mitä tahdot?"
Kun sinä avaat sydämesi Jumalan kasvojen edessä, -
sinä saat kokea, että taivas ottaa vastaan.
Olet kelvollinen Jumalan taivaalle.
Se Jumala, joka oli kaukaa alkanut vetää sinua lähemmäksi, -
tuli lähelle ja saat kohdata ylös- nousseen Jeesuksen, elämän voiman.
Hän uudestisynnyttää sinut elävään toivoon.
Sinä saat lapsioikeudesta sinetin sisimpääsi.
Jos Bartimeuksen kohdalla ei olisi tämä totuus auennut, -
niin ei hänestä olisi sanottu, että hän seurasi Häntä tiellä.
Hän halusi enemmän oppia tuntemaan Jeesusta.
Hän halusi seurata Jeesusta.
Ystäväni, tässä tulee sinulle valtava viesti: -
Jumalan taivas rakastaa. Emme voi muuttaa olosuhteita.
Emme me ihmisinä voi toisiamme parantaa ja pelastaa, -
mutta meillä on tämä valtava evankeliumiviesti, rakkauden viesti.
Sinä et ole salassa Jumalan kasvoilta. Et ole salassa.
Sieltä psalmista kuuluu aivan kun huudahdus: -
Ei ole edes sanoja kielelläni, joita et tunne.
Vaikka minne menisin, sielläkin Sinä olet.
Psalmistin sanat ovat ihanat, sillä ne eivät tuo pelkoa sisimpääsi, -
vaan avaavat jotakin suurenmoista rakkautta.
Sitä rakkautta, joka kutsuu sinua Jumalan yhteyteen.
Sen rakkauden syvyyttä voit ymmärtää ja käsittää vain, -
kun olet kokenut sen. Ystäväni, siksi tässä hetkessä vain sanon, -
että Hän on suurenmoinen Jumala, joka riittää sinulle -
ja joka riittää minulle.
Siksi on ihanaa sanoa Jeremian kirjan sanoin: -
"sillä minä tunnen ajatukseni, joita minulla on teitä kohtaan, -
sanoo Herra. Ne ovat rauhan eivätkä tuhon ajatuksia -
- minä annan teille tulevaisuuden ja toivon."
Voiko suurempaa lupausta tulla ihmisen elämään, -
kun sanotaan kuoleman varjon laaksoon, -
että sinulla on tulevaisuus ja sinulla on toivo?
Olen monta kertaa saanut olla siunauskappelissa, -
usein valkoisen tai harmahtavan arkun äärellä.
Olen saanut palvella monia ystäviä -
kappelissa tuossa siunaushetkessä.
Viimeksi tarttuessani siihen lapioon -
painoin se siihen hiekkaan, nostin ja tein ristinmerkin arkulle.
"Maasta sinä olet tullut ja maaksi sinun pitää jälleen tuleman, -
kunnes Jeesus Kristus on herättävä sinut viimeisenä päivänä."
Siinä aivan kuin piirtyy se ihmisen elämä -
täällä tänään oman elämämme taakkojen alla.
Jumala rakastaa ja haluaa meidät ihmiset koota.
Meistä Sana sanoo, että olemme kuin tomuhiukkanen vesisangon uurteessa.
Kuitenkin Jumala näkee meidät.
Kun olen piirtänyt tuota ristinmerkkiä, -
se on tuonut valtavan lohdutuksen. Käsistäni valuu hiekka arkulle, -
ja se julistaa iankaikkisen elämän väkevää toivoa.
Siihen väkevään toivoon haluaa Jumala meidät kaikki kätkeä.
Jeesuksessa on elämä, joka ei pääty kuolemaan.
Ystäväni, Jeesuksessa on elämä, joka ei pääty kuolemaan, -
vaan Hänellä on antaa meille iankaikkinen elämä.
Elämämme vuosien määrää emme tiedä.
Silti on valtavaa tietää, että näiden elämäntilanteiden keskellä -
voidaan löytää se Jumala, joka avaa ikuisuutensa portit.
Hän sanoo: "Tyttäreni/poikani, tämä on se tie, jota sinun tulee käydä."
Avata Golgatan valtava tapahtuma. Avata Jeesuksen veren väkevä voima.
Avata se näkymä sisäisen maailman parahtaessa: -
"Jeesus, auta minua. Anna minun syntini minulle anteeksi."
Saadaan julistaa Jeesuksen nimessä ja veressä anteeksiantamus.
Se on niin valtava, kun Jumalan taivas sen laskee.
Hän antaa henkensä vakuudeksi. Orpoutesi ja kerjäämisesi aika -
päättyy, rakas ystäväni. Saat astua sisälle sen elämän porteista, -
jossa ikuisuuden, mutta myös tämän ajallisen elämän, -
mitä vielä elämme, saamme elää Hänen yhteydessään.
Se on elämää. Se on toivoa. Se tulevaisuutta.
Sen tähden älä pelkää. Et ole ulkopuolella, kun Jumala kutsuu.
Kun otat kutsun vastaan, avautuu elämääsi Jumalan rakkauden syli.
Uskon, ettei kukaan tässä ajassa kaipaa mitään niin paljon -
kuin Jumalan rakkauden syliä. Missä ei enää veloiteta.
Missä on turvallista. Missä koetaan, että olen arvokas.
Missä koetaan, että minua rakastetaan.
Se on jotakin niin suurta, että kun sen rakkauden edessä -
meidän sisäinen maailmamme aukenee, tulee uudelleen -
se valtava Bartimeuksen huudahdus:
"Minä tahdon, että saisin näköni."
Tai "Minä tahdon nähdä Sinut, Jeesus."
Kun sinun huulillasi on tämä rukous, sinä tulet ymmärtämään, -
että taivas vastaa sinun elämääsi.
Ystäväni, sen tähden usko Jeesuksen nimessä ja veressä -
kaikki syntisi anteeksi. Avaa Raamattu ja ala lukea, -
kuinka valtavia asioita Jumala tekee ja on tekevä.
Ne kohdistuvat myös sinun elämääsi.
Näet sieltä, että Hänessä sinulla on tulevaisuus ja toivo.
Rakas ystävä, lasken sinut tämän siunauksen alle -
Isän, Pojan ja Pyhän Hengen nimeen. Aamen.
Ystäväni, jos haluat tukea tätä ohjelmaa, voit soittaa numeroon -
0600 10077.
Puhelun hinta on noin 10 euroa.
Tilinumero on ruudun alareunassa. Muistathan viitteen, -
niin tuet juuri tätä ohjelmaa.
Toivon sinulle Jumalan runsasta siunausta -
ja sellaista ihmeellistä Jumalan läsnäoloa, jossa näet, -
että Jumala on hyväksynyt sinut yhteyteensä Jeesuksen tähden.
Tekstitys: Tuula-Riitta Virrankare